**Thomas Preston-Werner** (1979-yil, 27-mayda tugʻilgan) – AQShlik milliarder, dasturchi va tadbirkor. 2008-yilda Chris Wanstrath va P. J. Hyett bilan hamkorlikda Githubga asos solgani va kompaniyaning bosh direktori boʻlganligi bilan tanilgan.
GitHubdan 2014-yilda, ichki tekshiruv xulosasiga koʻra bir xodimni tahqirlaganlikda ayblanganligi sababli isteʼfoga chiqqan. Preston-Werner Gravatar xizmatining ham asoschisi hisoblanadi.

Yoshlik yillari
---------------

Preston-Werner Iowa shtatidagi Dubuque shahrida voyaga yetgan. Otasi bolaligida vafot etgan. Onasi oʻqituvchi, oʻgay otasi esa muhandis boʻlib ishlagan.

Oʻrta maktabni Dubuque Senior High Schoolda tamomlagan va Kaliforniyaning Claremont shahridagi Harvey Mudd kollejiga qabul qilingan. 2 yildan soʻng esa oʻqishni tashlagan.

Karyerasi
---------

2004-yilda Presten-Werner Gravatar kompaniyasiga asos solgan va uni 2007-yilda Automattic kompaniyasiga sotib yuborgan.

### GitHub

Preston-Werner 2008-yilda Chris Wanstrath, P. J. Hyett va Scott Chacon bilan birgalikda kodni almashish va hamkorlikda ishlash imkoniyatini taqdim etuvchi bulutli texnologiyaga asoslangan xizmat, GitHubga asos solgan.

### GitHubdan isteʼfoga chiqishi

GitHub dasturchisi Julie Ann Horvath 2014-yil mart oyida Tom Preston-Werner va uning rafiqasi Theresa unga nisbatan tazyiq oʻtkazishgani va bu uning kompaniyani tark etishiga sabab boʻlganini daʼvo qilgan. GitHub maʼmuriyati dastlab Horvathning ayblovlarini rad etgan, biroq, oʻtkazilgan ichki tekshiruvlardan soʻng ayblovlarning baʼzilarini tasdiqlagan va Presten-Werner isteʼfoga chiqqan. GitHubning yangi bosh direktori Chris Wanstrathning taʼkidlashicha,
tergov Tom Preston-Wernerning GitHub bosh direktori sifatida nomunosib harakat qilgani, jumladan, ichki ziddiyatlar, ish joyidagi shikoyatlarga eʼtibor bermaganligi va turmush oʻrtogʻi idorada ishlamasligi kerakligi haqidagi kelishuvga rioya qilmaganini aniqladi.

### GitHubdan keyingi davr

GitHubdan isteʼfoga chiqqanidan soʻng Preston-Werner kompaniyadagi ulushlarini Microsoftga sotdi. Sobiq GitHub asoschilari va rahbarlaridan iborat jamoa bilan birga Preston-Werner til oʻrganish uchun dastur Chatterbugga asos solgan.

Manbalar
--------

1. ↑  *Etherington, Darrell*. „GitHub President Becomes CEO, CEO Becomes President In Executive Role Swap". *TechCrunch*. AOL (21-yanvar 2014-yil). „GitHub has just announced that co-founder Tom Preston-Werner will be taking over the role of President from fellow co-founder Chris Wanstrath".
2. ↑  „Journal of Folklore Research" (PDF) (2008). Qaraldi: 22-oktyabr 2014-yil.
3. 1 2  *Bourne, Will* „2 Reasons to Keep an Eye on GitHub". *Inc.* (27-fevral 2013-yil). Qaraldi: 24-may 2013-yil.
4. ↑  *Aamoth, Doug*. „Automattic Acquires Gravatar" (17-oktyabr 2007-yil). Qaraldi: 10-oktyabr 2013-yil.
5. ↑  *McMillan, Robert*. „Lord of the Files: How GitHub Tamed Free Software (And More)" (21-fevral 2012-yil). Qaraldi: 10-oktyabr 2013-yil.
6. ↑  *Wilhelm, Alex* „Julie Ann Horvath Describes Sexism And Intimidation Behind Her GitHub Exit – TechCrunch". *techcrunch.com* (16-mart 2014-yil).
7. ↑  *Biddle, Sam; Tiku, Nitasha* „Meet the Married Duo Behind Tech's Biggest New Harassment Scandal".  Gawker (17-mart 2014-yil). 17-mart 2014-yilda asl nusxadan arxivlandi. Qaraldi: 17-mart 2014-yil.
8. ↑  *Wanstrath, Chris* „Results of the GitHub Investigation". *The GitHub Blog* (21-aprel 2014-yil).
9. ↑  *Miller, Claire Cain* „GitHub Founder Resigns After Investigation". *Bits*.  The New York Times (21-aprel 2014-yil).
10. ↑  *Wilhelm, Alex* „GitHub Denies Allegations Of "Gender-Based Harassment," Co-Founder Preston-Werner Resigns". *TechCrunch* (21-aprel 2014-yil).
11. ↑  „Follow up to the investigation results". *GitHub* (28-aprel 2014-yil).
12. ↑  „Microsoft's Acquisition Of GitHub Mints New Billionaires". *Forbes* (4-iyun 2018-yil).
13. ↑  „GitHub's scandalized ex-CEO returns with Chatterbug" (21-oktyabr 2017-yil).